Започва кариерата си в разузнавателна единица от гвардейците на ислямската революция, където той се присъединява през 1981 г. През 1984 г. по време на войната между Иран и Ирак, се присъединява към разузнаването в провинция Кюрдестан и основава разузнавателен клон на гвардейците в провинцията. Там се среща с Махмуд Ахмадинеджад, тогава губернатор на северозападния град Хой. Двамата са в близко приятелство и Машей е описан като „другар“ на Ахмадинеджад през това време. Тогава е обявен за член на местния съвет за сигурност на провинция Западен Азербайджан. През 1986 г. е назначен за директор на отдел в министерството на разузнаването. От 1993 до 1997 г. работи като ръководител на отдела за социална политика към Министерството на вътрешните работи при тогавашния президент Али Акбар Хашеми Рафсанджани. Напуска поста си, когато Мохамад Хатами е избран за президент през 1997 г. и започва да работи в държавното радио. След това се присъединява към организацията на културно-художествените дела в Техеран през 1993 г., когато Ахмадинеджад е избран за кмет на града.